Ľubomír Sekeráš

Ľubomír Sekeráš (s. 18. marraskuuta 1968 Trenčín, Tšekkoslovakia) on slovakialainen entinen jääkiekkoilija. Sekeráš aloitti ammattiuransa vuonna 1987 slovakialaisessa Dukla Trenčínissä, jossa ura myös päättyi vuonna 2011. Sekeráš pelasi urallaan seitsemässä eri sarjassa ja edusti Slovakiaa lukuisissa arvoturnauksissa.
Seurajoukkueura.
Ennen NHL:ää.
Sekerášin kasvattajaseura on slovakialaien Dukla Trenčín, jossa hän pelasi ensimmäiset miesten ottelut kaudella 1987–1988, ollessaan 19-vuotias. Dukla Trenčín pelasi aina vuoteen 1993 Tšekkoslovakian jääkiekkoliigassa, jonka jälkeen se siirtyi perustettuun Slovakian Extraligaan. Sekeráš pelasi Trenčínissä vuoteen 1995, jonka jälkeen hän siirtyi Tšekin Extraligassa pelaavan Ocelaři Třinecin riveihin. Třinecissä Sekeráš pelasi vuoteen 2000.
NHL.
Sekerášin varasi vuoden Minnesota Wild. Wild oli aikaisemmin varannut kaksi muutakin slovakkia, hyökkääjät Marián Gáboríkin ja Peter Bartošin.
Sekeráš debytoi heti kaudella Wildissä pelaten 80 ottelua. Ensimmäisen NHL-ottelunsa hän pelasi 8. lokakuuta 2000, kun Wild kohtasi Mighty Ducks of Anaheimin. Ensimmäisen maalin Sekeráš teki 15. lokakuuta kotiottelussa Edmonton Oilersia vastaan. 
Sekeráš oli sarjan slovakialaisista puolustajia toiseksi eniten pisteitä tehnyt, heti toisen debytantin, Ľubomír Višňovskýn, jälkeen. Sekeráš voitti Wildin puolustajien pistepörssin ennen Filip Kubaa.
Kausi oli edellistä heikompi. Sekeráš pelasi vain 69 ottelua tehden niissä 24 pistettä. Seuraava kausi, , oli vieläkin heikompi: 60 ottelua ja 11 pistettä. Wild pääsi kuitenkin pudotuspeleihin, joissa Sekeráš pelasi 15 ottelua tehden kaksi pistettä.
Kauden 2002–2003 jälkeen Sekeráš ei tehnyt enää sopimusta Wildin kanssa, vaan siirtyi vapaana pelaajana Venäjän jääkiekon superliigassa pelaavaan Lokomotiv Jaroslavliin. Visiitti Lokomotivissa kesti ainoastaan 15 ottelua, jonka jälkeen Sekeráš siirtyi Ruotsin Elitserienissä pelaavaan Södertäljeen. Södertaljessa Sekeráš pelasi 33 ottelua, kunnes maaliskuussa 2004 palasi NHL:ään ja Dallas Starsiin. Kausi jäi kuitenkin lyhyeksi: otteluita Dallasissa kertyi ainoastaan neljä. Sekeráš pelasi uransa viimeisen NHL-ottelun 31. maaliskuuta 2004 Edmonton Oilers vastaan. Neljässä ottelussa Sekeráš ehti tehdä kaksi pistettä.
Paluu Eurooppaan.
Kaudeksi 2004–2005 Sekeráš siirtyi Saksan DEL-liigaan ja Nürnberg Ice Tigersiin. Nürnbergissä Sekeráš pelasi koko kauden, mutta joukkueen kausi loppui puolivälieriin.
Sekeráš palasi kaudeksi 2005–2006 kasvattajaseuraansa, Dukla Trenčínin. Kotivisiitti jäi lyhyeksi, sillä jo 12 ottelun jälkeen Sekeráš siirtyi Ruotsin toiseksi korkeimmalle sarjatasolle, HockeyAllsvenskaniin. HockeyAllsvenskanissa Sekeráš edusti Malmötä 35 ottelun ajan. Kauden päätteeksi Malmö nousi Ruotsin pääsarjaan.
Kauden 2006–2007 Sekeráš aloitti Tšekin Extraligassa Zlínin joukkueessa. Kausi Tšekissä kesti 12 ottelua, jonka jälkeen Sekeráš palasi Malmöhön. Malmössä Sekeráš pelasi 23 ottelua. Kauden päätteeksi Malmö putosi Ruotsin pääsarjasta.
Seuraavat kaksi kautta Sekeráš pelasi Tšekissä Ocelaři Třinecissä, jossa hän oli edellisen kerran pelannut kaudella 1999–2000. Kaudeksi 2009–2010 Sekeráš palasi Dukla Trenčínin, jossa hän kaudella 2010–2011 pelasi uransa viimeisen ottelun. Viimeisellä kaudellaan hän toimi Dukla Trenčínin varakapteenina.
Sekeráš pelasi mittavan uransa aikana runkosarjassa 213 NHL-ottelua, 552 ottelua Tšekin pääsarjoissa, 171 ottelua Slovakian pääsarjassa ja 91 ottelua Ruotsissa. Urallaan hän ehti edustaa yhdeksää eri seuraa.
Ura maajoukkueessa.
Sekeráš pelasi ensimmäisen arvoturnauksen Slovakian jääkiekkomaajoukkueessa vuoden 1994 talviolympialaisissa. Slovakian paidassa Sekeráš pelasi yhteensä kuudet MM-kisat ja oli mukana myös vuoden 1998 talviolympialaisissa. Sekeráš oli voittamassa Slovakialle hopeaa vuoden 2000 MM-kisoissa. MM-kisoissa Sekeráš pelasi yhteensä 32 ottelua.